Ratio stulti maioris

Ratio stulti maioris reperiendi (Anglice: greater fool theory) est doctrina pulchritudinis certamini Keynesiano similis, quae praecipit etiam praeposterum pretium accipi posse ab emptore, qui credat et speret se brevi deprehensurum esse "maiorem stultum", qui etiam maiore pretio eandem rem mercari velit.Fisher & Statman 2002: 56, 57. Quisquis enim pecuniam in aliqua re incerta collocat, confisus se hanc rem posthac vendere posse, non idcirco emit, ut rem paratam pretio dignam esse putet, sed ut rem paratam credat postea pluris vendi posse.Descriptio apud Investopediam Eiusmodi spes "stulti maioris" reperiendi potest primum quidem novum momentum vendendis et emendis rebus inicere, sed pretiis diu augescentibus exsistere potest bulla oeconomica, quae brevi iacturam pecuniariam adferat. Spes stulti maioris etiam genus myopiae mercatoriae habetur.Sahlman & Stevenson 1985: 13. 

Tulipomania apud Nederlandos annis 1630 facta saepe specimen spei stulti maioris profertur.

 Nota 

 Bibliographia 
 Fisher, Kenneth L. & Statman, Meir. 2002. Blowing Bubbles. Journal of Psychology and Financial Markets 3: 53-65
 Sahlman, William A. & Stevenson, Howard H. 1985. Capital market myopia. Journal of Business Venturing 1: 7-30.

Categoria:Oeconomia